
Az egyes növényvédő szerek gyártása, tárolása, és szállítása során bekövetkező baleseti eseménysorok értékelése

Dolgozatomban növényvédőszerek iparbiztonsági aspektusát vizsgáltam lehetséges baleseti eseménysorok vizsgálatával, főként illegális forgalmazás szempontjából. Célom volt, hogy bizonyítsam elméleti szinten a gyártás, szállítás és tárolás során felmerülő nagyobb kockázatokat az emberekre, valamint a környezetre nézve is. A vizsgálatban példaként felhozott anyagokat statisztikai elemzéssel választottam ki, a baleseti eseménysorok pedig tankönyvi példák voltak, ezeket a példákat hasonlatként hoztam fel a munkám folyamán. A statisztikai adatok alapján kiválasztott növényvédőszerek jellemzése után a dolgozat eredménye egy-egy példa lett, hogy milyen veszélyek rejlenek az illegális gyártásban és forgalmazásban, amennyiben a példaként felhozott peszticidek hatóanyagában törvénytelen úton változtatnak. Mindenképp meg kell említeni, hogy napjainkat nagyban befolyásoló probléma, hiszen a hazai és európai piacon is jelentős az illegális kereskedelme hasonló szereknek. Következtetésként említettem meg többek között, hogy ezen kihívások főként a katasztrófavédelem szerveit terheli újabb hatósági feladatok, ellenőrzések révén. Egyértelmű, hogy azért tud virágozni a növényvédőszerek fekete-kereskedelme, mert felhasználói igény van arra, hogy minél nagyobb hozamnövekedést érjenek el az élelmiszeripari termelés során a legalacsonyabb költségekkel. Sajnos a hamisított peszticidek sokszor nem érik el a kívánt hatást, nem beszélve a bennük rejlő ismeretlen veszélyekről, a forgalomból kivont vegyszerek újra értékesítése pedig fokozott veszély, mivel annak bizonyított káros hatásai vannak az emberi szervezetre és a környezetre egyaránt.



